《初冬漫兴》
清代·傅于天

犬吠疏篱客到门，诗成脱稿又黄昏。花能解语迎人笑，风亦知书把卷翻。

叶未经霜浓不淡，炉须下火冷才温。痴儿也晓閒思饮，报说床头酒一樽。

作者简介：傅于天，字子亦，号览青，咸丰至光绪初叶人士。清彰化东势角（今台中东势镇）人，一作朴仔口庄（今丰原市朴子里）人，又作翁仔社人。为邑生员，二十六岁卒。曾构草堂于东势峰下、大甲溪边，额曰“肖岩”，躬率子弟耕读于其间。与吕氏兄弟、丘逢甲曾同游台南，唱和之作集为《竹溪唱和集》。